**Kecskemét Megyei Jogú Város Közgyűlése**

**Esélyteremtési Bizottság**

**ELŐTERJESZTÉS**

**Kecskemét Megyei Jogú Város Közgyűlése**

**2019. június 20-án**

**tartandó ülésére**

**Tárgy: Kecskemét Megyei Jogú Város Önkormányzata Szociális Szolgáltatástervezési Koncepciójának felülvizsgálata**

**Az előterjesztést készítette:** Ladics Monika irodavezető – Humánszolgáltatási Iroda

Csonka Imre osztályvezető – Társadalompolitikai Osztály

**Kezelési megjegyzés:** határozat- tervezet

**Döntési változatok száma:** 1

**Mellékletek:**

**Véleményezésre megkapta:** Egészségügyi és Szociális Intézmények Igazgatósága

Őszirózsa Időskorúak Gondozóháza

Helyi Szociálpolitikai Kerekasztal

**Egyéb szervezet, külső szakértő:**

**Megtárgyalta:**

Városstratégiai és Pénzügyi Bizottság ..../2019. (VI. 18.) VPB. számú határozat

Roma Települési Nemzetiségi Önkormányzat ..../2019. (VI....) RTNÖ. számú határozat

Bolgár Települési Nemzetiségi Önkormányzat ..../2019. (VI....) BTNÖ. számú határozat

Horvát Települési Nemzetiségi Önkormányzat ..../2019. (VI....) HTNÖ. számú határozat

Német Települési Nemzetiségi Önkormányzat ..../2019. (VI....) NTNÖ. számú határozat

Örmény Települési Nemzetiségi Önkormányzat ..../2019. (VI....) ÖTNÖ. számú határozat

Görög Települési Nemzetiségi Önkormányzat ..../2019. (VI....) GTNÖ. számú határozat

Lengyel Települési Nemzetiségi Önkormányzat ..../2019. (VI....) LTNÖ. számú határozat

**Törvényességi észrevételem nincs:**

**Dr. Határ Mária**

**jegyző**

**KECSKEMÉT MEGYEI JOGÚ VÁROS KÖZGYŰLÉSE**

# ESÉLYTEREMTÉSI BIZOTTSÁG

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Ügyszám: 4541-12/2019.

## E L Ő T E R J E S Z T É S

# Kecskemét Megyei Jogú Város Közgyűlésének

**2019. június 20-i ülésére**

**Tárgy:** **Kecskemét Megyei Jogú Város Önkormányzata Szociális Szolgáltatástervezési**

**Koncepciójának felülvizsgálata**

**Tisztelt Közgyűlés!**

A szociális igazgatásról és szociális ellátásokról szóló 1993. évi III. törvény 92. § (3) bekezdése értelmében a legalább 2000 lakosú települési önkormányzat a településen élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít. A szolgáltatástervezési koncepciót a települési önkormányzatnak első alkalommal 2003. december 31-ig kellett elkészítenie.

Kecskemét Megyei Jogú Város Önkormányzata Szociális Szolgáltatástervezési Koncepcióját Kecskemét Megyei Jogú Város Közgyűlése első alkalommal a 779/2003. (XII.17.) KH. számú határozattal fogadta el, majd a 927/2005.(XII.21.) KH. számú határozattal, az 595/2007. (XII.20.) KH. számú határozattal, a 480/2010. (XII.16.) KH. számú határozattal, a 186/2013. (VI.27.) határozattal, a 169/2015. (VI.25.) határozattal, valamint a 168/2017. (VI.22.) határozattal vizsgálta felül.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet (továbbiakban: SzCsM rendelet) 111/A. § (1)-(2) bekezdése meghatározza azokat a tartalmi elemeket, amelyeket a koncepciónak különösen tartalmaznia kell:

* a lakosságszám alakulását, a korösszetételt, a szolgáltatások iránti igényeket;
* az ellátási kötelezettség teljesítésének helyzetét és ütemtervet a szolgáltatások biztosításáról;
* a szolgáltatások működtetési, finanszírozási, fejlesztési feladatait, az esetleges együttműködés kereteit;
* az egyes ellátotti csoportok sajátosságaihoz kapcsolódóan a speciális ellátási formák, szolgáltatások biztosításának szükségességét;
* a megye területén működő szolgáltatási rendszer struktúráját, legfontosabb jellemzőit;
* a szolgáltatások iránti igények alakulását, a várakozók számát, korösszetételét, legfontosabb szociális jellemzőit;
* a szolgáltatások iránt jelentkező szükségletek alapján az intézményrendszer korszerűsítésének irányait.

A jogszabályi előírásoknak megfelelően 2019-ben a koncepció ismételten felülvizsgálatra került, amelynek során az abban szereplő adatokat az elmúlt két évre vonatkozóan aktualizáltuk és kiegészítettük, a szociális ágazat fejlesztési irányait és a fejlesztésre vonatkozó terveket pedig a jelenlegi helyzetnek megfelelően módosítottuk. Feltüntetésre kerültek továbbá a koncepcióban azok a projektek, amelyek a Terület- és Településfejlesztési Operatív Program keretében a következő években megvalósulnak.

Az SzCsM rendelet 111/A. § (4) bekezdése értelmében a koncepciót véleményezték az intézményvezetők (Egészségügyi és Szociális Intézmények Igazgatósága, Őszirózsa Időskorúak Gondozóháza), a nemzetiségi önkormányzatok, valamint a Helyi Szociálpolitikai Kerekasztal.

A jóváhagyott koncepciót az SzCsM rendelet 111/A. § (4) bekezdése alapján meg kell küldeni a szociál- és nyugdíjpolitikáért felelős miniszter részére.

Tájékoztatom a Tisztelt Közgyűlést, hogy a Szociális Szolgáltatástervezési Koncepció – terjedelmére tekintettel – kizárólag elektronikus úton kerül megküldésre.

Kérem a Tisztelt Közgyűlést, hogy a határozat-tervezet mellékleteként szereplő, Kecskemét Megyei Jogú Város Önkormányzata Szociális Szolgáltatástervezési Koncepcióját jóváhagyni szíveskedjen.

Kecskemét, 2019. május 23.

**Engert Jakabné**

**bizottsági elnök**

**HATÁROZAT-TERVEZET**

Kecskemét Megyei Jogú Város Önkormányzata Közgyűlése

 /2019. (VI.20.) határozata

**Kecskemét Megyei Jogú Város Önkormányzata Szociális Szolgáltatástervezési Koncepciójának felülvizsgálata**

A közgyűlés megtárgyalta az Esélyteremtési Bizottság 4541-12/2019. ügyszámú előterjesztését és az alábbi határozatot hozta:

A közgyűlés Kecskemét Megyei Jogú Város Önkormányzata Szociális Szolgáltatástervezési Koncepcióját elfogadja és felkéri Szemereyné Pataki Klaudia polgármestert, hogy a koncepciót küldje meg a szociál- és nyugdíjpolitikáért felelős miniszter részére.

Határidő: azonnal

Felelős: Szemereyné Pataki Klaudia polgármester